Diablo (videospillserie)

Diablo er en serie med action-rolle- og «dungeon crawler»-spill utviklet og utgitt primært av Blizzard Entertainment. 

Serien består av fire videospill, samt et utvalg av utvidelsespakker (per desember 2022). Disse fire spillene er Diablo (1996), Diablo II (2000), Diablo III (2012) og Diablo Immortal (2022). Det neste spillet i serien, Diablo IV, ble kunngjort ved BlizzCon 2019, og har planlagt utgivelsesdato 6. juni 2023. 

Diablo-serien har også flere tilhørende bøker og tegneserier, blant annet utgitt ved Simon & Schuster, Dark Horse Comics og DC Comics.

Handling 
Diablo-seriens setting er en «dark fantasy»-verden kalt Sanctuary, bestående av primært mennesker, engler og forskjellige demoner og andre monstre. Flere av spillene tar sted i lignende områder, med flere området til felles, som byen og midtpunktet Tristram. Spillerne besøker også forskjellige verdener bundet til Sanctuary, som High Heavens og Burning Hells. Viktige figurer i serien inkluderer djevelskikkelsen Diablo og erkeengelen Tyrael.

Spill i serien 
 Diablo (1997) – Windows, Klassisk MacOS og PlayStation
 Diablo: Hellfire (1997) – utvidelsespakke utviklet av Sierra On-Line
 Diablo II (2000) – Windows og Klassisk MacOS, med støtte for macOS i 2016
 Diablo: Lord of Destruction (2001) – utvidelsespakke
 Diablo II: Resurrected (2021) – nyutgave for Windows, Nintendo Switch, PlayStation 4 og PlayStation 5, Xbox One og Xbox Series X/S, som også inkluderer utvidelsespakken Lord of Destruction.
 Diablo III (2012) – Windows og macOS, senere utgitt for PlayStation 3 og Xbox 360 i 2013, PlayStation 4 og Xbox One i 2014 og Nintendo Switch i 2018.
 Diablo III: Reaper of Souls (2014) – utvidelsespakke
 Diablo III: Rise of the Necromancer (2017) – utvidelsespakke
 Diablo Immortal (2022) – mobilspill (iOS og Android) utviklet av Blizzard og NetEase, senere også utgitt for Windows.
 Diablo IV (2023) – kommende oppfølger

Diablo i andre spill 
Blizzard promoterer til tider spillene sine ved å bruke figurer eller konsepter i deres andre utgivelser.

Et utvalg av seriens konsepter er brukt i det Blizzard-skapte MOBA-spillet Heroes of the Storm (2015). Spillerne av Heroes of the Storm kan styre fremtredende Diablo-figurer som Azmodan, Deckard Cain, Diablo, Malthael, Mephisto og Tyrael, samt figurer basert på spillerfigurklasser fra Diablo-serien. MOBA-spillet inneholder også to spillkart, Battlefield of Eternity og Infernal Shrines, og musikk basert på Diablo. 

I MMORPG-en World of Warcraft er noen Diablo-figurer til stede som påskeegg eller «kjæledyr» (engelsk: pets) og annet innhold som spillerne kan samle på. Eksempler på dette er miniatyrversjoner av Diablo og Tyrael, et flyvende ridedyr kalt Tyrael's Charger, og Murkablo, en figur som blander World of Warcraft-arten murloc med Diablo-figuren Diablo. For å promotere Diablo IV, er det også kunngjort et ridedyr, Amalgam of Rage, som er skapt for å promotere salg av det kommende spillet.

Referanser

Eksterne lenker 
 
 

 
Introduksjoner i 1997